Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Hyökkäykset Netanjahua vastaan jatkuvat.
Valkoisen talon kansliapäällikkö sanoi, että USA ei voi sivuuttaa -
Netanjahun kommentteja, joissa hän hylkäsi kahden valtion ratkaisun.
Pääministeri Netanjahu vastasi kansainväliseen arvosteluun -
ja pahoitteli Israelin arabeille -
vaalipäivän äänestysvetoomustaan, joka on tulkittu rasistiseksi.
Netanjahu ja Iso-Britannian Cameron keskustelivat Iranin ydinaiheesta.
He ovat yksimielisiä siitä, että Irania on estettävä kehittämästä ydinasetta.
Hyökkäykset pääministeri Netanjahua vastaan jatkuvat.
Valkoisen talon kansliapäällikkö Denis McDonough sanoi, -
että USA ei voi sivuuttaa sitä, että Netanjahu kiisti kahden valtion mallin.
McDonough pyysi Israelin tulevaa hallitusta näyttämään, -
että se on sitoutunut -
Obaman hallinnon parhaimmaksi näkemään rauhanratkaisuun.
McDonough puhui vasemmisto- juutalaiselle J-Street-järjestölle.
Netanjahu on lieventänyt lausuntojaan sanoen, -
ettei hän ole muuttanut kantaansa.
McDonough arvosteli Netanjahua siitä huolimatta.
Pääministeri sanoi vaalien jälkeen, ettei hän ole muuttanut kantaansa.
Monet silti kokevat, että nämä ristiriitaiset lausunnot -
kyseenalaistavat hänen sitoumuk- sensa kahden valtion ratkaisuun.
Sama koskee hänen vihjaustaan, että asutusten rakentamisen -
strateginen päämäärä on erottaa palestiinalaisyhteisöjä, -
tai että Lähi-idän tilanteen pitää olla vakaampi, -
ennen kuin palestiinalaisvaltio voi syntyä.
Emme voi teeskennellä, ettei näin olisi sanottu.
Sitoutumisemme kahden valtion ratkaisuun -
on keskeistä USA:n ulkopolitiikalle.
Se on ollut sekä republikaani- että demokraattipresidenttien tavoite, -
ja se on tavoitteemme edelleen.
Se on ainoa keino turvata Israelin tulevaisuus -
juutalaisena ja demokraattisena valtiona.
McDonoughin kommentit -
saivat riemukkaan hyväksynnän J-Street-konferenssin yleisöltä.
Amerikanjuutalainen J-Street-järjestö kannattaa kahden valtion mallia.
Järjestö vastusti Netanjahua vaaleissa ja arvosteli rajusti -
Netanjahun kielteisyyttä palestiinalaisvaltioon -
sekä Netanjahun syytöstä siitä, että Israelin vasemmistoryhmät kuljettivat -
Israelin arabeja äänestämään syrjäyttääkseen hänet.
Pääministeri Netanjahu vastasi kansainväliseen arvosteluun -
ja pahoitteli Israelin arabeille -
vaalipäivän äänestysvetoomustaan, joka on tulkittu rasistiseksi.
Oikeistohallitus on vaarassa.
Arabiäänestäjät saapuvat joukoittain äänestämään.
Vasemmistojärjestöt tuovat heitä busseilla.
Facebook-sivulla julkaisemallaan videolla Netanjahu, -
joka sai selvän voiton vaaleissa ja muodostanee uuden hallituksen, -
pyysi Israelin arabeilta anteeksi.
Hän sanoi olevansa kaikkien israelilaisten pääministeri.
Netanjahu painotti kuitenkin, että ulkovaltojen sekaantumista -
Israelin demokraattiseen prosessiin ei voi hyväksyä.
Hän viittasi USA:n ja EU:n vasemmistojärjestöihin.
Tiedän, että muutama päivä sitten sanomani asiat -
loukkasivat Israelin arabeja.
Tämä ei ollut aikomukseni, ja pahoittelen sitä.
Toimintani pääministerinä, -
kuten mittava panostukseni vähem- mistösektoreihin, puhuu puolestaan.
Mielestäni ei ole myöskään hyväksyttävää, -
että ulkomaiset tahot sekaantuvat demokraattisiin prosesseihimme.
Pidän itseäni kaikkien Israelin kansalaisten pääministerinä, -
uskonnosta, etnisyydestä tai sukupuolesta riippumatta.
Näin olen toiminut ja näin aion jatkaa.
Pidän teitä kumppaneinani, -
kun rakennamme vahvaa ja yhdistynyttä Israelia -
kaikkien kansalaisten parhaaksi, Jumalan avulla ja teidän avullanne.
Israelin arabien poliittinen johto hylkäsi anteeksipyynnön.
Heidän mukaansa aito pahoittelu tapahtuu teoissa, ei sanoissa.
Netanjahu ei soittanut arabiväestön johdolle eikä tavannut heitä.
Hän pyytää anteeksi saatuaan kansainvälistä arvostelua, USA:stakin.
Onko se tekoja vai puhetta?
Vaadimme konkreettista anteeksipyyntöä, -
eli tasa-arvoa arabiväestölle. Pääministeri tekee päinvastoin.
Iso-Britannian pääministeri Cameron soitti eilen pääministeri Netanjahulle -
ja onnitteli tätä uudelleenvalinnasta.
Cameron painotti sitä, että Iso- Britannia on Israelin todellinen ystävä.
Hän sanoi odottavansa yhteistyötä Israelin uuden hallituksen kanssa.
Cameron huomautti myös uskovansa, että kahden valtion ratkaisu -
on paras tie rauhan, turvallisuuden ja hyvinvoinnin takaamiseksi Israelille.
Netanjahu ja Cameron keskustelivat myös Iranin ydinaiheesta.
He ovat yksimielisiä siitä, että Irania on estettävä kehittämästä ydinasetta.
Seuraavaksi Iranin ydinneuvotteluihin.
Wall Street Journal -lehti kertoi Israelin vakoilleen yli vuoden ajan -
Iranin ja P5+1-maiden neuvotteluja, joita on käyty suljettujen ovien takana.
Lehden mukaan Israel yritti hankkia tietoja, -
jotka auttaisivat sitä estämään syntyvän sopimuksen.
USA:n hallinnon lähteet kertoivat lehdelle, -
että Israel jakoi saamaansa tietoa USA:n kongressin edustajille, -
jotta nämä eivät tukisi sopimusta.
Vakoilu paljastui, kun USA:n tiedustelupalvelut salakuuntelivat -
israelilaisviranomaisten keskusteluja, joiden tietojen väitetään -
voivan olla peräisin vain salaisista keskusteluista.
Valkoisen talon ylempi virkamies korosti vakoilutapauksen vakavuutta, -
koska Israel luovutti USA:n salaisia tietoja USA:n kongressin edustajille, -
jotta nämä hyökkäisivät Obaman politiikkaa vastaan.
Ulkoministeri Lieberman kiisti aamulla Wall Street Journalin raportin, -
että Israel olisi vakoillut USA:ta Iranin ydinneuvotteluista.
Lieberman sanoi Israelin päättäneen jo kauan sitten, ettei se vakoile -
tärkeintä liittolaistaan USA:ta. Hänen mukaansa tiedot oli hankittu Iranilta.
Iranin ydinsopimuksen solmimisen takarajaan on enää viikko.
USA:n ulkoministeri Kerry tapasi -
Iso-Britannian, Ranskan ja Saksan ulkoministerien kanssa.
He keskustelivat ydinkiistan ratkaisunäkymistä.
Ulkoministerien yhteislausunnossa sanottiin, -
että Iranin kanssa on edistytty merkittävästi avainasioissa, -
mutta jotkin keskeiset kysymykset ovat vielä auki.
Olemme kokoontuneet täällä Lontoossa arvioidaksemme -
Lausannessa käytyjen Iran-neuvottelujen edistymistä.
Olemme yhtä mieltä siitä, että neuvotteluissa on tapahtunut -
merkittävää edistystä tietyissä asioissa.
Mutta joistain kysymyksistä emme ole päässeet vielä yksimielisyyteen.
Erityisesti Iranin on nyt aika tehdä vaativia päätöksiä, -
jos haluamme edetä neuvotteluissa.
Arvioimme neuvotteluja Lausannessa tällä viikolla E3+3-ryhmän kanssa.
Myös Venäjä, Kiina ja Iran ovat tällä kertaa mukana.
Olemme kaikki sitoutuneet pääsemään sopimukseen, -
joka on kattava, kestävä ja varmistettavissa oleva.
Yhtä selvää on, että sopimus toteutuu vain, -
jos kaikki nämä vaatimukset täyttyvät.
Emme aio solmia huonoa sopimusta, joka ylittäisi varoituslinjamme.
Neuvotteluissa ei viime viikolla edistytty -
P5+1-ryhmän sisäisten erimielisyyksien takia.
Ranska vaati pidempää ajanjaksoa Iranin ydintoimintojen rajoituksille.
Se vastusti myös tiettyjen YK:n Iran-pakotteiden keskeyttämistä, -
jos sopimus syntyy kuun loppuun mennessä.
Suurvaltojen ja Iranin neuvottelujen odotetaan jatkuvan torstaina.
Kiitos seurasta!
Olen Jonathan Hessen. Hyvää illan jatkoa, nähdään huomenna!
Suomennos: Sirpa Bågman